Riina Solman

Riina Solman (neiupõlvenimega Riina Vares; esimese abielu järgselt Riina Vändre; sündinud 23. juunil 1972 Viljandis) on eesti poliitik, Isamaa Erakonna liige, ning turundus- ja kommunikatsioonijuht.

Ta on töötanud Isamaa ja Res Publica Liidus, Eesti Energias, Rahandus- ja Justiitsministeeriumis , Viimsi vallas meedia- ja kommunikatsioonijuhina ning Kaitseministeeriumis ministri nõunikuna. Samuti on ta teinud vabatahtlikku tööd Oleviste Hoolekande juhina.

Haridus 
Ta õppis aastatel 1979–1990 Viljandi 5. Keskkoolis ja aastatel 1990–1995 Tallinna Pedagoogikaülikoolis ning lõpetas kasvatusteaduste teaduskonna võrdsustatud magistrikraadiga, omandades klassiõpetaja kutse.

Poliitiline tegevus
 
Ta on ISAMAA erakonna liige alates maist 2007. Ta valiti 2013. aasta kohalike omavalitsuste valimisel Tallinna kesklinna ringkonnas ringkonnamandaadiga Tallinna volikogu liikmeks. Ta oli Tallinna volikogu ISAMAA fraktsiooni aseesimees.

6. juunil 2015 valiti ta 148 häälega ISAMAA eestseisusse.

Solman oli 2017. aasta kohaliku omavalitsuse volikogude valimistel ISAMAA Tallinna kampaania juht. Ta valiti Tallinna linnavolikokku ning oli seal ISAMAA fraktsiooni esimees.

Ta oli 29. aprillist 2019 kuni 26. jaanuarini 2021 rahvastikuminister.

20. juunil 2021 saavutas Solman ISAMAA Erakonna üldkogul Tõnis Lukase ja Urmas Reinsalu järel kolmanda valimistulemuse, misjärel kinnitati ta ISAMAA aseesimeheks. 

Riina Solmanist sai Eesti Vabariigi riigihalduse minister 18. juuli 2022.

Solman on MTÜ-de Oleviste Hoolekanne, Heategevuskeskus ja Noor Eesti juhatuse liige.

Töö- ja teenistuskäik 

 18.juuli 2022 sai Riina Solmanist riigihalduse minister
 2022. aasta algusest Isamaa Erakonna Riigikogu fraktsiooni nõunik.
 Aastatel 2019-2021 oli rahvastikuminister.
 Aastatel 2017-2019 oli justiitsministri nõunik, aastatel 2015-2017 justiitsministeeriumi avalike suhete osakonna juhataja.
 Aastatel 2014-2015 oli Viimsi Vallavalitsuse kommunikatsiooni- ja arendusjuht.
 Aastatel 2011-2014 oli Starmaker OÜ ja Starmayer OÜ turunduse- ja kommunikatsioonijuht.
 Aastatel 2007-2011 oli kaitseministri nõunik avalikes suhetes.
 Aastatel 2005-2007 oli Isamaa ja Res Publica Liidu meediajuht.
 Aastatel 2004-2005 oli rahandusministeeriumi kommunikatsiooniosakonna juhataja.
 Aastatel 2002-2004 oli Eesti Energia pressiesindaja.
 Aastatel 1998-2002 oli Hill & Knowltonis projektijuht
 Aastatel 1995-1998 oli Eesti Erastamisagentuuri teavitusosakonnas infospetsialist.

Tunnustus 
Ta sai 2009. aastal UNICEFi Sinilinnu tiitli ja oli 2010. aastal vaesuse ja tõrjutuse vastu võitlemise Eesti hea tahte saadik Euroopas. 2011. aastal nimetati ta Aadu Luukase aastapreemia nominendiks.

Isiklikku
Tal on ema poolt ingeri juured. Tema esimene abikaasa oli Rain Vändre, abielust sündis poeg. 2. septembril 2010 eksabikaasa suri.

Märtsis 2013 abiellus ta Peeter Solmaniga ja nende perre sündis kolmas poeg.

Riina Solman on kristlane ja kuulub Oleviste vabakogudusse.

Valdab eesti, inglise, vene ja soome keelt.

Viited

Välislingid

Koduleht
Blogi
Riina Solman: pole inimlik jätta inimene lihtsalt maha vedelema. Õhtuleht, 23. aprill 2014

Isamaa ja Res Publica Liidu poliitikud
Tallinna Ülikooli vilistlased
Sündinud 1972